《癸丑仲秋建安郡学丁奠退而作颂并勉同志之士颂曰》
宋代·赵汝腾

建水怀襄，孔殿岿然。文未坠地，道昭于天。轮奂鼎新，丁奠揭虔。

肃肃冠佩，粲粲豆笾。惟圣立范，载籍具传。浑浑噩噩，书教百篇。

危微精一，纲领所先。诗六义教，风雅颂全。曰思无邪，蔽以一言。

易教精微，四德首元。演六十四，母坤父乾。春秋事教，惟义与权。

行夏之时，独许颜渊。乐教导和，钟鼓管弦。雷出地豫，乐之大原。

礼教导中，三百三千。其端辞逊，如始达泉。垂兹六教，何千万年。

眷惟此邦，儒哲比肩。厥有考亭，是绍涧瀍。发挥六学，有功圣贤。

守吏初献，与士周旋。祀毕作颂，同志勉旃。

作者简介：赵汝腾（？－1261年），字茂实，号庸斋。居福州（今属福建）。生年不详，卒于宋理宗景定二年。宝庆二年，（公元一二二六年）第进士。历迁籍田令。如试职馆，授秘书省正字。累官礼部尚书，兼给事中。入奏前后奸谀兴利之臣，很是切直。后官终翰林学士承旨。汝腾着有庸斋集六卷，《四库总目》传于世。宋太宗八世孙，宝庆二年（1226年）进士。历官差主管礼、兵部架阁，迁籍田令。累官权工部尚书兼权中书舍人。不久被罢免。又用为礼部尚书兼给事中。拜翰林学士。晚年号紫霞翁，景定二年（1261年）卒。谥忠靖。着有《庸斋集》六卷。